stanford-oval/wikipedia huggingface dataset:
Kidsgrove

| Kidsgrove |
| --- | --- |
 Victoria Hall (1897) toimi aikaisemmin Kidsgroven kaupungintalona.
 fiKidsgrove 
 53°05′13″N, 2°14′53″W 
Valtio:  Yhdistynyt kuningaskunta
Osa:  Englanti
Hallintoalue:  Länsi-Midlands
Kreivikunta:  Staffordshire
Hallintopiiri:  Newcastle-under-Lyme
Maantiede
Kokonaispinta-ala:  7,94 km²
Väestö
Väkiluku (2011):  26 293
Väestötiheys:  3 311 as./km²
 kidsgrovetowncouncil.gov.uk 
Kidsgrove on noin 26 000 asukkaan kaupunki Staffordshiren kreivikunnassa läntisessä Keski-Englannissa, lähellä Cheshiren rajaa. Se sijaitsee Newcastle-under-Lymen hallintopiirin pohjoisosassa ja toimii nukkumalähiönä isommille naapurikaupungeille, kuten Stoke-on-Trentille. Kaupunki tunnetaan Trentin–Merseyn kanavaan kuuluvasta Harecastlen tunnelista, joka on 1700-luvun lopun insinööritaidon näyte.
Kidsgrovesta käytettiin alun perin nimeä Kid Crew, joka tarkoittaa paikallismurteella ’vasikkakarsinaa’. Joskus 1700-luvun lopussa nimen loppuosaksi vaihtui grove (’lehto’). Vanhimpien Kidsgrovea koskevien asiakirjojen perusteella tiedetään, että sen maat kuuluivat Chesterin jaarleille, joilta ne siirtyivät Audleyn suvulle. Kylä oli tärkeä läpikulkupaikka, sillä sen kautta kulki tie Middlewichin ja Northwichin suolakaivoksiin Cheshiressä sekä Irlanninmeren satamakaupunkeihin.
Kylä alkoi kasvaa toden teolla vasta teollisen vallankumouksen myötä. Vuosina 1766–1777 sen kautta rakennettiin Trentin–Merseyn kanava, joka tarjosi uuden tehokkaan kuljetusreitin läheiselle the Potteries -posliinintuotantoalueelle. Kun kanavaa varten kaivettiin tunnelia Harecastlen kukkulan alitse, maaperästä löytyi hiiltä, mikä johti kaivostoiminnan aloittamiseen kylän mailla. Aluksi kaivostoiminta oli pienimuotoista, mutta Potteriesin kasvava posliiniteollisuus tarvitsi yhä enemmän hiiltä polttouuneihinsa ja Kidsgrovesta kasvoi lopulta tärkeä kaivosteollisuuden keskus.
Kidsgrove on edelleen rautateiden risteyspaikka.
Kidsgroven asema liikenteen solmukohtana parani entisestään, kun sen kautta rakennettiin Lontoosta Manchesteriin johtava päärata vuonna 1845. Myöhemmin otettiin käyttöön myös Creween johtava rata ja Potteriesin kiertävä kehärata, joka on sittemmin poistunut käytöstä. Kidsgrove sai oman valtuustonsa 1894, ja 1900-luvun vaihteeseen mennessä siitä oli kasvanut pieni teollisuuskaupunki. Toisen maailmansodan jälkeen kaupunkiin muutti paljon ihmisiä Walesista, Koillis-Englannista ja Itä-Euroopasta. Kidsgrovessa ei ole enää raskasta teollisuutta, ja siitä on tullut nukkumalähiö lähistön kaupungeille, kun teollisuusalueita on otettu asumiskäyttöön.
Aiheesta muualla

Kuvia tai muita tiedostoja aiheesta Kidsgrove Wikimedia Commonsissa
Kirjan ja ruusun päivä

Kirjan ja ruusun päivä on kirjaa juhlistava vuosipäivä, jota on useimmiten vietetty 23. huhtikuuta. Ajankohta valittiin kirjallisen historiansa ansiosta: 23. huhtikuuta 1616 kaksi maailmankirjallisuuden klassikkokirjailijaa, Miguel de Cervantes sekä William Shakespeare kuolivat.
Ajatuksen keksi valencialainen kirjailija Vicente Clavel Andrés, joka ehdotti virallisen kirjaston Barcelonan osastolle (Cámara Oficial del Libro de Barcelona) 2. maaliskuuta 1925, että juhlapäivä pitäisi järjestää vuosittain 7. lokakuuta, joka hänen käsityksensä mukaan oli Miguel de Cervantesin syntymäpäivä 1547. Ehdotus hyväksyttiin saman kuukauden aikana. Asetuksen Espanjan kirjan päivästä allekirjoitti seuraavana vuonna Espanjan kuningas Alfonso XIII 6. helmikuuta 1926. Samana vuonna järjestettiin 7. lokakuuta Espanjan kirjallisuuden päivä Argentiinan Buenos Airesissa. Vuodesta 1930 on kirjallisuuden päivä järjestetty 23. huhtikuuta, joka on myös Miguel de Cervantesin kuolinpäivä. Juhlan vietto levisi varsinkin yliopistokaupunkeihin ja Barcelonasta Kataloniaan. Päivä liitettiin myöhemmin myös Pyhään Yrjöön, joka Cervantesin tapaan kuoli 23. huhtikuuta.
Juhlapäivän ajatus on, että miehet antaisivat naisille ruusuja ja naiset miehille kirjoja.
Vuonna 1995 UNESCO julisti katalonialaisen Kirjan ja ruusun päivän kansainväliseksi kirjan ja tekijänoikeuden päiväksi. "Kirjat ansaitsevat erityisen päivänsä, jolloin niitä juhlitaan vapauden, yhteenkuuluvuuden ja rauhan symboleina", järjestön julistus kuului.
Kirjan ja ruusun päivää on vietetty eri päivinä etenkin aiemmin, mutta viime vuosina Suomessa on palattu alkuperäiseen päivään ja lukemista on juhlittu huhtikuun 23. päivä.
Kirjan ja ruusun päivän kirjat

Suomessa on valittu Kirjan ja ruusun päivän kirjailija vuodesta 2012. Suuri osa suomalaisista kirjakaupoista on mukana tempauksessa, jossa ostaessa 15 eurolla kirjoja saa kaupan päälle tämän kyseisen kirjailijan teoksen, joka on kirjoitettu nimenomaan tätä päivää varten. Kirja on jaossa vain rajoitetun ajan, eikä sitä voi ostaa itsekseen. Se on pelkästään kaupanpäälinen.
2012 Tuomas Kyrö: Miniä
2013 Jari Tervo: Jarrusukka
2014 Anna-Leena Härkönen: Takana puhumisen taito (saatavilla 3 päivää)
2015 Kari Hotakainen: Kantaja
2016 Ronja Salmi & Jami Nurminen: Onks noloo?
2017 Roope Lipasti : Elovena-tyttö – suomalaisuuden käsikirja ulkomaalaisille
2018 Leena Lehtolainen: Turmanluoti
Aiheesta muualla

Kuvia tai muita tiedostoja aiheesta Kirjan ja ruusun päivä Wikimedia Commonsissa
Kirjan ja ruusun päivä, Kirjakauppiasliitto ry (Arkistoitu – Internet Archive)
Kirjan ja ruusun päivä -sivusto (Arkistoitu – Internet Archive)
World Book Day (englanniksi)
Kansainvälinen kirjan ja tekijänoikeuksien päivä, Suomen YK-liitto
Kaasuauto

Kaasukäyttöinen 2009 Honda Civic GX.
Kaasuauto on auto, jonka voimanlähteenä toimii maakaasua tai biokaasua tai näiden sekoitusta polttoaineena käyttävä moottori, joka on pohjimmiltaan samankaltainen ottomoottori kuin bensiiniautoissa. Biokaasua käyttäessä kaasuautolla voidaan vähentää osaa autoilusta syntyvistä päästöistä merkittävästi.
Historia

Luonnonkaasun käyttö alkoi liikennekäytössä Italian Pojoen laaksossa 1930-luvulla. Toisen maailmansodan aikana koksintuotannon yhteydessä syntyi kaasua, jota hyödynnettiin autoissa bensiinin ollessa vähissä. Tällöin ei ollut vielä kehitetty paineistetun kaasun säiliöitä, joten kaasu kulki autojen päällä olevissa suurissa pusseissa. Tämä johti siihen, että autojen kantama oli lyhyt ja niiden aerodynaamisuus kärsi. Niillä ei myöskään voinut ajaa kovassa tuulessa.
1980-luvulla kaasua alettiin käyttää polttoaineena laajasti Uudessa-Seelannissa. Huippuvuosinaan Uudessa-Seelannissa joka kymmenes auto kulki kaasulla. Valtion heikon tuen takia kaasuautojen määrä ei kuitenkaan saavuttanut toivottua 200 000 bensiinikäyttöisestä kaasukäyttöiseksi muunnetun auton määrää. Nykyään maassa on noin 350 kaasutankkausasemaa.
Päästöt ja ympäristöystävällisyys

Paineistettua maakaasua (CNG) käyttäessä syntyy noin 25 prosenttia vähemmän hiukkaspäästöjä kuin muista fossiilisista polttoaineista kuten tavallisesta bensasta. Biokaasua käyttäessä päästöt voivat pudota 85 prosenttia. Biokaasuauto on siis sähköautoa ympäristöystävällisempi polttoaineen perusteella mitattuna, ellei sähköautoon ladattava sähkö ole tuotettu hiilidioksidipäästöttömillä energiamuodoilla.selvennä


selvennä
Päästöt ja ympäristöystävällisyys > Maakaasuauton hiilijalanjälki

Kaasuauton (ei biokaasu) kasvihuonekaasupäästöt ovat 166–183 CO2-ekvivalenttia/kilometri. Dieselautolla sama lukema on 164 CO2-ekv./km ja bensiiniautolla 182–195 CO2-ekv./km. Maakaasun sekaan voidaan kuitenkin sekoittaa helposti biokaasua, mikä alentaa kasvihuonekaasupäästöjä.
Tekniikka

Kaasuautolla ei viitata nestekaasua polttoaineenaan käyttäviin ajoneuvoihin, sillä nestekaasun sisältämällä propaanilla on keskeisesti erilainen koostumus kuin paineistetulla tai nesteytetyllä maakaasulla.
Kaasuauto on kalliimpi kuin bensiiniauto. Toisaalta maakaasu (tai biokaasu) on halvempaa kuin bensiini.
Tekniikka > Kaasusäiliöiden tyypit

Kaasusäiliöitä on neljää erilaista tyyppiä, joista tyypin 1 kaasusäiliö, joka on kokonaan metallia (terästä) on kaikkein edullisin. Tyypin 4 täyskomposiittisäiliö on 3,5 kertaa kalliimpi kuin tyypin 1 säiliö. Kaasusäiliössä paine on noin 3 600 psi ja säätimen avulla moottoriin syötetään säiliöstä kaasua 125 psi:n paineella.
Tekniikka > Bi-fuel

Suomessa myytävät kaasuautot ovat useinselvennä bi-fuel-mallisia. Tämä tarkoittaa, että niiden polttoaineena toimii sekä bensiini että kaasu.[lähde? ]
Turvallisuus

Luonnonkaasulla kulkevat autot ovat tutkimusten mukaan bensiinipolttoisia turvallisempia.
Polttoaineet > Paineistettu maakaasu polttoaineena

Paineistettu maakaasu (CNG; engl. compressed natural gas) on liikennepolttoaine, jota säilötään korkeassa paineessa, jotta se saadaan pienempään tilaan. Paine nousee jopa 200 baariin. Kaasulla on matalampi energiatiheys, jonka johdosta CNG:n kantama on pienempi kuin nesteytetyllä maakaasulla.
Polttoaineet > Biokaasu polttoaineena

Biokaasu on kaasuseos, joka syntyy biomassaa, kuten eloperäistä eläin- tai kasvijätettä tai kasvimassaa anaerobisesti mädättämällä. Muihin liikennekaasuihin verrattuna biokaasun etuna on sen lähes täysi päästöttömyys. Biokaasu soveltuu kaikkiin kaasua polttoaineenaan käyttäviin autoihin.
Biokaasun saatavuus on parantunut Suomessa viime vuosina huomattavasti, muun muassa kaasuyhtiö Gasumin lisättyä sen painoarvoa tuotannossaan.
Polttoaineet > Nesteytetty maakaasu polttoaineena

Nesteytetty maakaasu (LNG; engl. liquefied natural gas) on luonnonkaasu, joka on jäähdytetty nesteeksi. LNG on nestemäisessä tilassa 2 kertaa tiiviimpää kuin CNG ja 500 kertaa tiiviimpää kuin raaka maakaasu. Yksi tonni LNG:tä vastaa 1 370 kuutiometriä maakaasua. Sitä voidaan kuljettaa erikoisvalmisteisilla kuljetusaluksilla. LNG:tä käytetään enimmäkseen raskaissa liikennevälineissä, kuten rekka-autoissa.
Polttoaineet > Edut bensiiniin nähden

LNG ja erityisesti CNG syövyttävät ja kuluttavat moottorin osia hitaammin kuin bensiini. CNG:stä syntyy noin 20–30 % vähemmän hiilidioksidia kuin dieselistä ja bensiinistä, ja biokaasu on täysin hiilineutraalia. Kaasun käyttö polttoaineena on pidemmässä aikajänteessä halvempaa kuin bensiinin. Tämä johtuu moottorin osien hitaammasta kulumisesta ja maakaasun halvemmasta hinnasta.
Biokaasun etuihin voidaan Suomessa lukea ympäristöystävällisyyden lisäksi sen kotimaisuus. Biokaasu sai vuonna 2016 ensimmäisenä kotimaisena polttoaineena Joutsenmerkin. Lisäksi biokaasu on Avainlippu-merkitty tuote.
Polttoaineet > Haitat bensiiniin tai dieseliin nähden

Aamulehti kirjoitti toukokuussa 2017, että Volkswagen veti takaisin vuonna 2016 useita kaasuautomalleja tankkiongelmien vuoksi. Tankit ruostuivat, mikä aiheutti niihin vuotoja. Tankit sijaitsevat auton rakenteissa. Tankkien kunnon määrittäminen vaatisi rakenteiden purkamista, mikä ei lakisääteisessä autokatsastuksessa onnistu. Volkswagen-konseriin kuuluvat merkit ovat Volkswagen, Skoda, Audi ja Seat.
Henkilöautojen kehitystyö päättyy

Volkswagen-konserni on ilmoittanut lopettavansa uusien kaasuautojen kehityksen ja keskittyvänsä tulevaisuudessa pelkästään sähköautojen valmistukseen. Volkswagen-konserni ei lopeta kaasuautojen valmistusta heti, vaan sen Volkswagen-, Škoda-, Seat- ja Audi-merkkisiä autoja tullaan myymään vielä muutamia vuosia, siihen asti kunnes nykyiset mallit vanhenevat. Škoda lopettaa kaasuautojen valmistuksen 2024, mutta Suomessa kaasu-Škodien myynti päättyy 30.6.2023 . Volkswagen-konserni on ollut ainoa Euroopassa toimiva autovalmistaja, jolta on voinut saada Suomeen uuden kaasuauton.
Volkswagen-konsernin autojen jälkeen Suomen toiseksi suosituin kaasuauto on Volvo. Se on kuitenkin jo pääosin luopunut omasta kaasuautotuotannostaan. Volvolla koettiin, että kaasuautojen globaali kysyntä ei koskaan noussut niin suureksi, että niihin kannattaisi panostaa.
Muiden valmistajien kaasuautot ovat poistuneet Suomessa myynnistä jo aiemmin. Maailmassa kaasuautoja valmistaa enää Fiat.
Valmistajien päätöksiin on vaikuttanut EU:n päästödirektiivi, joka ei huomioi biokaasun roolia päästöjen laskennassa. Kaasuautojen päästöt lasketaan maakaasun eikä biokaasun päästöjen perusteella. Päästö mitataan pakoputken päästä eikä polttoaineen koko elinkaarta oteta huomioon. EU:ssa valmistettavien autojen keskimääräinen päästömäärä saa olla enintään 95 grammaa hiilidioksidia kilometriä kohden vuosina 2020–2021, ja sen jälkeen rajoitukset kiristyvät niin, että vuonna 2030 myytyjen autojen keskimääräinen päästö saa olla enää alle 60 grammaa kilometriltä. Tämän vuoksi autovalmistajat panostavat mieluummin muihin käyttövoiman muotoihin.
Näillä näkymin uusia kaasukäyttöisiä henkilöautoja ei enää vuoden 2025 jälkeen ole myynnissä. Niiden sijaan huomion kohteena ovat sähköautot ja ladattavat hybridit.
Biokaasulle on kuitenkin edelleen monia käyttökohteita raskaassa liikenteessä kuten busseissa, kuorma-autoissa sekä laivoissa, sillä niissä sähkön käyttö kulkuvoimana ei ole realistinen ajatus vielä pitkiin aikoihin, eikä ehkä tule sitä koskaan olemaankaan.
Autovalmistajien päätöksistä riippumatta kaasuautoja tulee kulkemaan Suomen teillä vielä vuosikymmenten ajan. Suomessa kaasuautojen ja tankkausasemien määrä on kasvussa.
Muunnokset

Bensiiniä polttoaineenaan käyttävät ajoneuvot voidaan muuntaa kaasukäyttöisiksi. Muunnetut autot käyttävät paineistettua tai nesteytettyä bio- tai maakaasua. Ne muunnetaan joko yksinomaan kaasukäyttöisiksi, tai sitten ne muunnetaan bi-fuel -versioiksi, jolloin auto hyödyntää sekä bensiiniä että kaasua. Bi-fuel-autot kulkevat tavallisesti kaasulla, mutta ne vaihtavat bensiiniin, kun kaasu loppuu. Bussien ja rekkojen dieselmoottorit voi muuntaa kokonaan kaasukäyttöisiksi tai niin, että niiden käynnistykseen voidaan käyttää pieni määrä dieseliä. [lähde? ]
Tavallisen bensa-auton muutostyö kaasuautoksi eli konversio maksaa 2 000–4 000 euroa. Konversioon saa tuhannen euron tuen.
Kaasuautot maailmalla

| Maat joissa eniten kaasuautoja v>  2015.Sija | Maat joissa eniten kaasuautoja v>  2015.Maa | Maat joissa eniten kaasuautoja v>  2015.Rekisteröityjä kaasuautoja | Maat joissa eniten kaasuautoja v>  2015.Sija | Maat joissa eniten kaasuautoja v>  2015.Maa | Maat joissa eniten kaasuautoja v>  2015.Rekisteröityjä kaasuautoja |
| --- | --- | --- | --- | --- | --- |
| 1 |  Kiina | 4,41 milj. | 6 |  Brasilia | 1,78 milj. |
| 2 |  Iran | 4,00 milj. | 7 |  Italia | 0,89 milj. |
| 3 |  Pakistan | 3,70 milj. | 8 |  Kolumbia | 0,50 milj. |
| 4 |  Argentiina | 2,49 milj. | 9 |  Thaimaa | 0,46 milj. |
| 5 |  Intia | 1,80 milj. | 10 |  Uzbekistan | 0,45 milj. |
Yhteensä: 22,4 miljoonaa kaasuautoa
Kaasuautot ovat suosittuja alueilla, joissa luonnonkaasu on yleistä ja joissa CNG:n hinta on matalampi kuin bensiinillä. Yhdysvalloissa CNG-bussit ovat monen joukkoliikenneviraston valinta, ja liikenteessä niitä onkin enemmän kuin 114 000. Intiassa, Australiassa, Argentiinassa ja Saksassa on myös suuri määrä kaasukäyttöisiä busseja. Ruotsissa biokaasun ajoneuvokäyttö on yleistä, muun muassa Linköpingin kaikki linja-autot toimivat sillä.
EU:n tavoitteiden mukaan biopolttoaineiden osuus liikenteen polttoaineista tulisi olla vähintään 5,75 % vuonna 2010, 10 % vuonna 2020 ja jopa 25 % vuonna 2030. Toisena tavoitteena on kaasujakeluverkosto, jossa asemia on vähintään 120 kilometrin välein.
Autonvalmistaja Maruti Suzuki on päättnyt panostaa kaasuautoihin Intian automarkkinalla. Yritys ei aio odottaa sähköautojen hintojen putoamista, kun Intian automarkkina on pienikokoisten autojen dominoima ja 75 prosenttia autoista maksaa alle 500 000 rupiaa (noin 6 250 euroa).
Kaasuautojen yleistymistä saattaa edistää se, että joissakin kaupungeissa dieselautot on kielletty tai ollaan kieltämässä (erityisesti Delhi, Intia ja saksalaiset kaupungit). Tähän on vaikuttanut dieselautojen korkeat hiukkaspäästöt ja NOx-päästöt. Kaasuautossa sen sijaan nämä ovat matalia.
Kaasuautot maailmalla > Kaasuautot Euroopassa > Ruotsi

Ruotsin liikenteessä oli vuoden 2015 lopussa 53 122 kaasuautoa, joista busseja oli 2 372 ja raskaita ajoneuvoja 805. Tankkausasemia Ruotsista löytyy 161. Linköpingissä kaikki bussit ja jäteautot kulkevat biokaasulla.
Kaasuautot maailmalla > Kaasuautot Euroopassa > Saksa

Saksassa ohitettiin 900 kaasutankkausaseman rajapyykki joulukuussa 2011. Maassa oli vuoden 2014 tammikuussa noin 79 000 kaasuautoa. Gibgasin arvion mukaan 21 % kaikista Saksan kaasutankkausasemasta tarjoaa luonnonkaasun ja biometaanin sekoitteita, ja 38 asemaa puhtaasti biometaania.
Kaasuautot maailmalla > Kaasuautot Euroopassa > Ranska

Vuonna 2015 Ranskassa oli 10 000 luonnonkaasulla kulkevaa autoa. Lisäksi maassa kulki 2 000 bussia ja 1 200 rekka-autoa kaasulla. Ranskaan kaavaillaan 250 kaasutankkausasemaa vuoteen 2020 mennessä, jotta maassa pystyttäisiin vastaamaan liikennekaasujen lisääntyneeseen kysyntään.
Kaasuautot maailmalla > Kaasuautot Euroopassa > Kreikka

Ateenan joukkoliikenteessä toimii luonnonkaasulla kulkevia busseja.
Kaasuautot maailmalla > Kaasuautot Euroopassa > Irlanti

Irlantilainen linja-autoliikennöitsijä Bus Éireann otti käyttöönsä ensimmäisen kaasuauton kesäkuussa 2012.
Kaasuautot maailmalla > Kaasuautot Euroopassa > Italia

Luonnonkaasu on ollut 50-luvusta lähtien polttoaineena suosittua laajan teollisen jakeluverkoston takia. Suosioon vaikuttaa myös perinteisesti kalliit bensiinin hinnat. Huhtikuussa 2012 Italiassa oli noin 1 173 tankkausasemaa, joista suurin osa maan pohjoisosassa. Italiassa oli myös vuoden 2015 lopulla liki 900 000 kaasuautoa.
Kaasuautot maailmalla > Kaasuautot Suomessa

Suomen ensimmäinen kaasulla kulkeva bussi alkoi liikennöidä Helsingissä vuonna 1996. Kaasuautojen määrä Suomessa on lisääntynyt merkittävästi 2010-luvun jälkipuoliskolta alkaen. Keväällä 2020 Suomeen oli rekisteröitynä noin 10 400 kaasuautoa, joka tosin vastaa vain noin kolmea promillea maan autokannasta. Kaasu sopii polttoaineena myös Suomen vaativiin ajo-olosuhteisiin, sillä se kestää hyvin pakkasta. Metaanin jäätymispiste on −182 °C.
Suuri osa Suomessa käytössä olevista ajoneuvoista on bi-fuel-ajoneuvoja. Suomessa oli maaliskuussa 2020 n. 40 kaasutankkausasemaa, joiden sijainti painottuu Etelä-Suomeen. Pohjoisin asema sijaitsee Oulussa. Maaliskuussa 2021 asemia oli noin 60.
Euroopan komissio on myöntänyt Gasumille 2,65 miljoonan euron tuen raskaan liikenteen maa- ja biokaasun tankkausmahdollisuuksien lisäämiseen ja liikennekaasun saatavuuden laajentamiseen uusilla paikkakunnilla. Ensimmäiset LNG-tankkausasemat raskaalle liikenteelle avautuvat vuoden 2016 aikana. Tankkausasemat sijaitsevat Turun ja Vuosaaren satamissa.
Kaasuautolla ajamisesta maksetaan Suomessa päästöihin perustuvan perusveron ohella käyttövoimaveroa. Veromalli tuli voimaan 2013, ja siitä on käyty paljon keskustelua. Verotusta saatetaankin laskea, sillä EU:n direktiivi velvoittaa Suomen laatimaan suunnitelman vaihtoehtoisten polttoaineiden jakeluverkostosta marraskuuhun 2016 mennessä. Kaasuauton käyttövoimavero on lähes puolet pienempi kuin dieselautossa. Keskikokoisella kaasuautolla käyttövoimavero on noin 200 euroa vuodessa. Kaasuauto on hieman kalliimpi hankkia kuin vastaava bensiiniauto, mutta hiilidioksidipäästöt huomioiva autovero kompensoi kaasuauton hinnan vain marginaalisesti bensiiniautoa kalliimmaksi.
Direktiivi pohjautuu tavoitteeseen saada sähkö- ja kaasuautojen määrä kasvamaan, sillä fossiilisiin polttoaineisiin perustuva liikenne tuottaa suuren määrän kasvihuonekaasuja ja pienhiukkaspäästöjä. Lisäksi tavoitteena on vähentää liikenteen öljyriippuvuutta kotimaassa tuotettujen vaihtoehtoisten polttoaineiden ja sähkön avulla. EU:ssa pyritään siihen, että 40 prosenttia käytetyistä polttoaineista on uusiutuvia vuonna 2030.
Valtion taloudellinen tutkimuskeskus toteutti kesällä 2015 tutkimuksen, jonka mukaan tieliikenteen päästövähennysten toteuttaminen onnistuu kansantalouden kannalta edullisimmin biopolttoaineiden avulla.
Biokaasu on yleistynyt Suomessa liikennepolttoaineena. Tämä näkyy siinä, että useat suomalaiset yritykset ja kunnat ovat siirtyneet käyttämään ajoneuvoissaan biokaasua. Vuonna 2015 noin 40 prosenttia Gasumin tankkausasemien asiakkaista tankkasi biokaasua. Volyymi kasvoi noin neljäsosan edelliseen vuoteen verrattuna.
Suomen energia- ja ilmastostrategiassa oli asetettu tavoitteeksi 5 000 kaasuautoa vuoteen 2020 mennessä, mutta määrä ylitettiin jo vuonna 2018. Vuoden 2025 tavoite on 15 000 autoa. Vuoden 2016 kansallisen energia- ja ilmastostrategian mukaan Suomessa tulisi olla vuonna 2030 vähintään 50 000 kaasukäyttöistä autoa.
Käytettyjä kaasuautoja tulee Suomeen Ruotsista.
Aiheesta muualla

Taloussanomat: Taksiautoilija säästi alle puolessa vuodessa yli 1 000 euroa kaasuautolla – katso, milloin kaasuauto kannattaa
Liikennefakta: Liikennekäytössä olevat henkilöautot käyttövoimittain
Euroopan kaasuautoyhdistyksen ylläpitämä kartta kaasutankkausasemista Euroopan alueella
Kaasuntankkausasemien sijaintikartta
CNG-bussi Italiassa.
Toluca

| Toluca (Toluca de Lerdo) |
| --- | --- |

 lippu
 Toluca
 Koordinaatit: 19°17′N, 99°39′W 
Valtio:  Meksiko
Osavaltio:  Estado de México
Perustettu:  1530
Korkeus:  2680 m
Väkiluku (2014):  520 800
Infobox OKVirheellinen NIMI-arvo: 
Toluca on Estado de Méxicoin osavaltion pääkaupunki Meksikossa. Vuonna 2014 siellä oli 520 800 asukasta.
Kaupunki sijaitsee noin 50 km liittovaltion pääkaupungista Méxicosta länteen. Se sijaitsee laaksossa 2680 metrin korkeudessa Nevado de Toluca -tulivuoren juurella.
Aiheesta muualla

Kuvia tai muita tiedostoja aiheesta Toluca Wikimedia Commonsissa
Kimmo Salminen

| Kimmo Salminen> Henkilötiedot |
| --- | --- |
Syntynyt: 4. marraskuuta 1973 (ikä 50) Mikkeli, Suomi
Kansalaisuus:   Suomi
Jääkiekkoilija
Lempinimi:  Kime
Pelipaikka:  vasen laitahyökkääjä
Maila:  vasen
Pituus:  176 cm
Paino:  78 kg
Pelaajaura
Pääsarjaura:  1993–2008
Seurat:  JyP HT (SML) AIK IF (SEL) Ässät (SML) KalPa (SML) Kärpät (I-div./SML) HIFK (SML) Rouen HE (Ranska) EfB Ishockey (Tanska)
Kimmo Salminen (s. 4. marraskuuta 1973 Mikkeli) on suomalainen entinen jääkiekkoilija, pelipaikaltaan vasen laitahyökkääjä. Salminen pelasi ammattilaisurallaan SM-liigaa JyP HT:ssä, Porin Ässissä, Kalevan Pallossa, Oulun Kärpissä ja Helsingin IFK:ssa yhteensä 378 runkosarjaottelua tehopistein 91+45=136 ja keräten 165 jäähyminuuttia sekä 26 playoff-ottelua tehopistein 4+3=7 ja keräten 31 jäähyminuuttia. Hän oli nostamassa Kärppiä I-divisioonasta SM-liigaan keväällä 2000. Salminen pelasi urallaan myös Ruotsissa, Ranskassa ja Tanskassa. Hän voitti Rouen Hockey Élite 76:ssa Ranskan-mestaruuden vuonna 2006. Varsin pienikokoinen Salminen tunnettiin SM-liigassa mm. lähtönopeudestaan ja luistelustaan.